Neuvoston asetus (EY) N:o 1116/2001, annettu 5 päivänä kesäkuuta 2001, toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun asetuksen (ETY) N:o 3677/90 muuttamisesta



Virallinen lehti nro L 153 , 08/06/2001 s. 0004 - 0005



Neuvoston asetus (EY) N:o 1116/2001, annettu 5 päivänä kesäkuuta 2001, toimenpiteistä tiettyjen aineiden kulkeutumisen estämiseksi huumausaineiden tai psykotrooppisten aineiden laittomaan valmistukseen annetun asetuksen (ETY) N:o 3677/90 muuttamisesta EUROOPAN UNIONIN NEUVOSTO, joka ottaa huomioon Euroopan yhteisön perustamissopimuksen ja erityisesti sen 133 artiklan, ottaa huomioon komission ehdotuksen, sekä katsoo seuraavaa: (1) Asetuksella (ETY) N:o 3677/90(1) on vahvistettu sen estämiseksi toteutettavat toimenpiteet, että tietyt aineet kulkeutuvat huumausaineiden tai psykotrooppisten aineiden laittomaan valmistukseen. (2) Sassafrasöljyyn sovellettavia toimenpiteitä tulkitaan nykyisin yhteisössä eri tavoin, sillä tietyissä jäsenvaltioissa kyseinen öljy katsotaan safrolia sisältäväksi seokseksi ja näin ollen sitä valvotaan, kun taas toisissa jäsenvaltioissa sassafrasöljyä pidetään luonnontuotteena eikä sitä valvota. Luonnontuotteita koskevan viittauksen sisällyttäminen luokitellun aineen määritelmään poistaa tämän tulkintaeron, ja tällöin valvonta voidaan ulottaa koskemaan myös sassafrasöljyä. Määritelmän on koskettava ainoastaan sellaisia luonnontuotteita, joista voidaan helposti uuttaa luokiteltuja aineita. (3) Yhteistyömenettelyn perustaminen sisältyy huumausaineiden torjuntaa koskevaan Euroopan unionin toimintasuunnitelmaan, jonka Santa Maria da Feirassa 19 ja 20 päivänä kesäkuuta 2000 kokoontunut Eurooppa-neuvosto hyväksyi. Jäsenvaltioiden viranomaisten ja kemianteollisuuden yhteistyön tukemiseksi erityisesti sellaisten aineiden osalta, jotka eivät kuulu huumausaineiden esiasteita koskevan sääntelyn alaan, mutta joita silti voidaan käyttää synteettisten huumausaineiden laittomaan valmistukseen, komissiolle olisi annettava tehtäväksi laatia suuntaviivat tämän teollisuuden avustamiseksi. (4) Asetuksen (ETY) N:o 3677/90 täytäntöönpanemiseksi tarvittavista toimenpiteistä olisi päätettävä menettelystä komissiolle siirrettyä täytäntöönpanovaltaa käytettäessä 28 päivänä kesäkuuta 1999 tehdyn neuvoston päätöksen 1999/468/EY(2) mukaisesti. (5) Sen vuoksi asetus (ETY) N:o 3677/90 olisi muutettava, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3677/90 seuraavasti: 1) Korvataan 1 artiklan 2 kohdan a alakohta seuraavasti: "a) 'luokitellulla aineella' kaikkia liitteessä mainittuja aineita, mukaan lukien näitä aineita sisältävät seokset ja luonnontuotteet. Tähän eivät sisälly luokiteltuja aineita sisältävät lääkkeet, seokset, luonnontuotteet tai muut valmisteet, joiden koostumus on sellainen, ettei näitä aineita ole helppo käyttää tai uuttaa yksinkertaisilla tai taloudellisesti kannattavilla keinoilla"; 2) Lisätään artikla seuraavasti: " 3 a artikla Suuntaviivat 1. Komissio laatii ja ajantasaistaa 10 artiklan 2 kohdassa tarkoitettua menettelyä noudattaen suuntaviivat kemianteollisuuden avustamiseksi helpottaakseen 3 artiklassa tarkoitettua yhteistyötä ja ulottaakseen sen koskemaan huumausaineiden ja psykotrooppisten aineiden laittomassa valmistuksessa yleisesti käytettyjä luokittelemattomia aineita. 2. Suuntaviivoissa on erityisesti: a) tietoja keinoista tunnistaa ja ilmoittaa epäilyksenalaisista liiketoimista; b) säännöllisesti päivitettävä luettelo huumausaineiden ja psykotrooppisten aineiden laittomassa valmistuksessa yleisesti käyttävistä luokittelemattomista aineista, jotta teollisuudenala voi vapaaehtoisesti valvoa kyseisten aineiden kauppaa; c) muita mahdollisesti hyödyllisiksi katsottavia tietoja. 3. Jäsenvaltiot huolehtivat suuntaviivojen ja 2 kohdan b alakohdassa tarkoitetun luettelon säännöllisestä levityksestä toimivaltaisten viranomaisten tarkoituksenmukaiseksi katsomalla tavalla suuntaviivojen tarkoituksen mukaisesti."; 3) Korvataan 10 artikla seuraavasti: " 10 artikla 1. Komissiota avustaa komitea, 2. Jos tähän kohtaan viitataan, sovelletaan päätöksen 1999/486/EY 4 ja 7 artiklassa säädettyä menettelyä. Päätöksen 1999/468/EY 4 artiklan 3 kohdassa tarkoitettu määräaika vahvistetaan kolmeksi kuukaudeksi. 3. Komitea vahvistaa työjärjestyksensä."; 4) Lisätään artikla seuraavasti: " 10 a artikla Tämän asetuksen täytäntöönpanemiseksi tarvittavista toimenpiteistä päätetään 10 artiklan 2 kohdassa tarkoitettua menettelyä noudattaen. Tätä menettelyä sovelletaan erityisesti, kun a) määritetään 3 luokkaan kuuluvien luokiteltujen aineiden määriä ja yksilöidään 3 luokkaan kuuluvia luokiteltuja aineita sisältäviä seoksia 2 a artiklan 2 kohdan toista alakohtaa sovellettaessa; b) yksilöidään maita ja aineita 5 artiklan 2 kohtaa sovellettaessa; c) hyväksytään vientilupiin liittyvät vaatimuksia 5 a artiklan 1 kohdan b alakohtaa sovellettaessa, jos asianomaisen kolmannen maan kanssa ei ole tehty sopimusta; d) hyväksytään 4 artiklassa tarkoitettu vientiluvan lomakkeen malli sekä kyseisen lomakkeen käyttöä ja 5 ja 5 a artiklassa tarkoitetun yksittäisiä yleisiä maastavientilupia koskevan järjestelmän toteuttamista koskevat yksityiskohtaiset säännöt; e) muutetaan tämän asetuksen liitettä siinä tapauksessa, että Yhdistyneiden Kansakuntien yleissopimuksen liitteessä olevia taulukoita muutetaan." 2 artikla Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Luxemburgissa 5 päivänä kesäkuuta 2001. Neuvoston puolesta Puheenjohtaja L. Engqvist (1) EYVL L 357, 20.12.1990, s. 1, asetus sellaisena kuin se on viimeksi muutettuna komission asetuksella (ETY) N:o 3769/92 (EYVL L 383, 29.12.1992, s. 17). (2) EYVL L 184, 17.7.1999, s. 23.